PTT คว้ารางวัล “องค์กรโปร่งใส” 2 ปีซ้อน
PTT คว้ารางวัล “องค์กรโปร่งใส” 2 ปีซ้อน ณ สำนักงาน ป.ป.ช.สนามบินน้ำ นนทบุรี เมื่อเร็วๆ นี้
12 พ.ค. 2563

พลตำรวจเอก วัชรพล ประสารราชกิจ ประธานกรรมการป้องกันและปราบปรามการทุจริตแห่งชาติ (ป.ป.ช.) ให้เกียรติมอบรางวัล “องค์กรโปร่งใส” ครั้งที่ 9 แก่ นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT ซึ่ง ปตท. ได้รับเป็นปีที่ 2 ติดต่อกัน เพื่อเป็นเกียรติยศแห่งคุณธรรม จริยธรรม และความซื่อสัตย์สุจริตแก่องค์กรที่ยึดมั่นในนโยบายการกำกับดูแลกิจการที่ดี บริหารจัดการด้วยหลักธรรมาภิบาล รวมทั้งมุ่งมั่นดูแลสังคม ชุมชน และสิ่งแวดล้อม ซึ่งเป็นรากฐานสำคัญในการขับเคลื่อนองค์กรให้เป็นความภาคภูมิใจของคนไทยตลอดไป ณ สำนักงาน ป.ป.ช.สนามบินน้ำ นนทบุรี เมื่อเร็วๆ นี้